钦定古今图书集成/明伦汇编/氏族典/第203卷 > 高崇文
## 钦定古今图书集成/明伦汇编/氏族典/第203卷 > 高崇文

按《唐书高崇文传》，“崇文，字崇文，其先自渤海徙幽州，
七世不异居。崇文性朴重寡言，少籍平卢军。贞元中，
从韩全义镇长武城，治军有声，累官金吾将军。吐蕃
寇宁州，崇文率兵往救，大破之，封渤海郡王。全义入
朝，留知行营节度后务，迁长武城都知兵马使。刘辟
反，宰相杜黄裳荐其才，诏检校工部尚书、左神策行”
营节度使，俾统兵讨辟。自阆中出，郤剑门兵，解梓潼
之围，贼将邢泚退守梓州。诏拜崇文东川节度使，趣成都。辟走，追擒之，槛送京师。进检校司空、西川节度
副大使、南平郡王、同中书门下平章事，邠宁庆节度
使，为京西诸军都统。崇文恃功而侈，举蜀帑藏，百工
之巧者皆自随，又不晓朝廷仪，惮于觐谒，有诏听便
道之屯。居邠三年，戎备整修。卒，年六十四。赠司徒，谥
曰“威武。”